ET Euroopa Liidu Teataja C 417/1

Kokkuvõte Euroopa Liidu ametite ja muude asutuste eelarveaasta 2016 raamatupidamise aastaaruannete kohta tehtud kontrollikoja audititest

(2017/C 417/01)

SISUKORD

ELI AMETITE JA MUUDE ASUTUSTE LÜHENDID 3

KOKKUVÕTE 5

KES ME OLEME 5

MIDA ME AUDITEERISIME 5

Üle kogu liidu paiknevad erinevat liiki ametid 5

Ametite eelarved ja rahastamine – eelarve kasv prioriteetsetes valdkondades ja omafinantseeringu suurem tähtsus 7

Töötajate arvu suurenemine prioriteetsetes valdkondades 9

Auditikord 9

KONTROLLIKOJA LEIUD 10

Märkuseta arvamused kõigi ametite raamatupidamise aastaaruannete usaldusväärsuse kohta 10

Märkuseta arvamused kõigi ametite (v.a EASO) raamatupidamise aastaaruannete aluseks olevate tehingute seaduslikkuse ja korrektsuse kohta 10

Kontrollikoja esile tõstetud olulised teemad 10

Kontrollikoja muud eri valdkondade auditileiud 11

Inimvara – teatud juhtudel muret tekitav teema 11

Riigihanked on endiselt kõige enam vigadest mõjutatud valdkond 11

Hoolimata paljudest sarnastest tegevustest on ametite IT-maastik erinev 12

EMA IT-nõustamist ja projektijuhtimist tuleks parandada 13

Eelarve haldamine paraneb, kuid on ka erandeid 14

Välishindamised on üldiselt positiivsed 14

Komisjoni siseauditi talituse audititulemused annavad põhjalikuma ülevaate 14

Eelmiste aastate kommentaaride põhjal võetakse parandusmeetmeid enamikul juhtudest vastavalt kavandatule 14

I LISA. Ametite eelarve ja personal 16

II LISA. Kontrollikoja kommentaarid, milles ei seata esitatud arvamusi kahtluse alla 19

III LISA. Parandusmeetmete võtmise seis – kontrollikoja kommentaarid, milles ei seata esitatud arvamusi kahtluse alla 22

ELI AMETITE JA MUUDE ASUTUSTE LÜHENDID

Akronüüm Täisnimi Asukoht ACER Energeetikasektorit Reguleerivate Asutuste Koostööamet Ljubljana, Sloveenia BEREC Elektroonilise Side Euroopa Reguleerivate Asutuste Ühendatud Ameti Büroo Riia, Läti CdT Euroopa Liidu Asutuste Tõlkekeskus Luxembourg, Luksemburg Cedefop Euroopa Kutseõppe Arenduskeskus Thessaloniki, Kreeka CEPOL Euroopa Liidu Õiguskaitsekoolituse Amet Budapest, Ungari Chafea Tarbija-, Tervise-, Põllumajandus- ja Toiduküsimuste Rakendusamet Luxembourg, Luksemburg CPVO Ühenduse Sordiamet Angers, Prantsusmaa EACEA Hariduse, Audiovisuaalvaldkonna ja Kultuuri Täitevasutus Brüssel, Belgia EASA Euroopa Lennundusohutusamet Köln, Saksamaa EASME Väikeste ja Keskmise Suurusega Ettevõtjate Rakendusamet Brüssel, Belgia EASO Euroopa Varjupaigaküsimuste Tugiamet Valletta, Malta EBA Euroopa Pangandusjärelevalve London, Ühendkuningriik ECDC Haiguste Ennetamise ja Tõrje Euroopa Keskus Stockholm, Rootsi ECHA Euroopa Kemikaaliamet Helsingi, Soome EEA Euroopa Keskkonnaamet Kopenhaagen, Taani EFCA Euroopa Kalanduskontrolli Amet Vigo, Hispaania EFSA Euroopa Toiduohutusamet Parma, Itaalia EIGE Euroopa Soolise Võrdõiguslikkuse Instituut Vilnius, Leedu EIOPA Euroopa Kindlustus- ja Tööandjapensionide Järelevalve Frankfurt, Saksamaa EIT Euroopa Innovatsiooni- ja Tehnoloogiainstituut Budapest, Ungari EMA Euroopa Ravimiamet London, Ühendkuningriik EMCDDA Euroopa Narkootikumide ja Narkomaania Seirekeskus Lissabon, Portugal EMSA Euroopa Meresõiduohutuse Amet Lissabon, Portugal ENISA Euroopa Võrgu- ja Infoturbeamet Heraklion, Kreeka ERA Euroopa Liidu Raudteeamet Valenciennes, Prantsusmaa ERCEA Euroopa Teadusnõukogu Rakendusamet Brüssel, Belgia ESMA Euroopa Väärtpaberiturujärelevalve Pariis, Prantsusmaa ETF Euroopa Koolitusfond Torino, Itaalia EUIPO Euroopa Liidu Intellektuaalomandi Amet Alicante, Hispaania eu-LISA Vabadusel, Turvalisusel ja Õigusel Rajaneva Ala Suuremahuliste IT-süsteemide Operatiivjuhtimise Euroopa Amet Tallinn, Eesti EU-OSHA Euroopa Tööohutuse ja Töötervishoiu Agentuur Bilbao, Hispaania Euratom Euratomi Tarneagentuur Luxembourg, Luksemburg Eurofound Euroopa Elu- ja Töötingimuste Parandamise Fond Dublin, Iirimaa Eurojust Euroopa Õigusalase Koostöö Üksus Haag, Madalmaad Europol Euroopa Politseiamet Haag, Madalmaad FRA Euroopa Liidu Põhiõiguste Amet Viin, Austria Frontex Euroopa Piiri- ja Rannikuvalve Amet Varssavi, Poola GSA Euroopa GNSSi Agentuur Praha, Tšehhi Vabariik INEA Innovatsiooni ja Võrkude Rakendusamet Brüssel, Belgia REA Teadusuuringute Rakendusamet Brüssel, Belgia SRB Ühtne Kriisilahendusnõukogu Brüssel, Belgia

KOKKUVÕTE

Euroopa Kontrollikoda auditeeris 41 Euroopa organi ja asutuse (edaspidi „ameti“) eelarveaasta 2016 raamatupidamise aastaaruandeid ja nende aluseks olevaid tehinguid. Kontrollikoda väljastas märkusteta järeldusotsuse kõikide ametite, välja arvatud ühe (EASO), raamatupidamise aastaaruannete ja nende aluseks olevate tehingute kohta.

Kuigi ametite raamatupidamise aastaaruanded andsid nende finants- ja majandusseisundist õiglase ülevaate ning aruannete aluseks olevad tehingud olid enamikul juhtudest seaduslikud ja korrektsed, oleks neid võimalik veelgi parandada, nagu märgiti kontrollikoja mõningate aruannete asjaolu rõhutamise ja muude asjaolude punktides ja kommentaarides auditileidude kohta, mis ei sea auditiarvamusi kahtluse alla.

Käesolev dokument sisaldab kokkuvõtet kõnealuste auditite tulemustest. Kokkuvõtte eesmärk on lihtsustada kontrollikoja iga-aastaste eriaruannete analüüsimist ja nende omavahelist võrdlemist. Kontrollikoja arvamused ja kommentaarid ning ametite vastused neile on esitatud vastavates iga-aastastes eriaruannetes. Käesolev kokkuvõte ei ole ei auditiaruanne ega arvamus.

KES ME OLEME

Kontrollikoda on ELi institutsioon, mis auditeerib ELi rahalisi vahendeid. Euroopa Kontrollikoja missioon on kaasa aidata ELi finantsjuhtimise parandamisele, edendada aruandekohustuse täitmist ja läbipaistvust ning tegutseda liidu kodanike finantshuvide sõltumatu kaitsjana. Kontrollikoja kui ELi sõltumatu välisaudiitori roll on kontrollida, kas ELi rahalised vahendid on õigesti arvutatud, kogutud ja kasutatud vastavalt asjakohastele õigusnormidele ning kas nendega saavutati kuludele vastav tulu. Nende volituste raames kontrollib kontrollikoda igal aastal kõigi ELi institutsioonide ja asutuste raamatupidamise aastaaruandeid ja nende aluseks olevaid tehinguid.

MIDA ME AUDITEERISIME

Üle kogu liidu paiknevad erinevat liiki ametid

Ametid on eraldiseisvad juriidilised isikud, mis on loodud teiseste õigusaktidega, et täita konkreetseid tehnilisi, teaduslikke või juhtimisülesandeid, mis aitavad ELi institutsioonidel poliitikat kavandada ja ellu viia. Ametid on liikmesriikides hästi nähtaval ning neil on oluline mõju Euroopa kodanike jaoks eluliselt tähtsate valdkondade (nagu tervishoid, ohutus, vabadus, turvalisus ja õigus) poliitikale, otsustusprotsessidele ja programmide elluviimisele. Sõltuvalt ülesannetest ja ülesehitusest võib eristada detsentraliseeritud asutusi, muid asutusi ja komisjoni rakendusameteid. Käesolevas kokkuvõttes osutatakse konkreetsetele ametitele nende nimetuste lühenditega, mis on esitatud kokkuvõtte alguses lühendite loetelus.

32-l detsentraliseeritud asutusel on tähtis roll ELi poliitikasuundade kavandamisel ja elluviimisel, eelkõige tehnilist, teaduslikku ja sisulist ja/või regulatiivset laadi ülesannete täitmisel. Nende eesmärk on võimaldada komisjonil keskenduda poliitika kujundamisele ning tugevdada mõlema poole tehnilise ja erialase oskusteabe koondamise abil ELi ja liikmesriikide valitsuste vahelist koostööd. Detsentraliseeritud asutused luuakse määramata ajaks ja paiknevad üle kogu ELi (vt joonis 1).

Ülejäänud kolm asutust on EIT, Euratom ja SRB. Budapestis asuv EIT on sõltumatu detsentraliseeritud ELi asutus, milles on liidu innovatsioonisuutlikkuse parandamiseks ühendatud teadusuuringute, äri- ja haridusvaldkodade ressursid. Luxembourgis asuv Euratom loodi Euroopa Aatomienergiaühenduse asutamislepingu eesmärkide toetamiseks. Brüsselis asuv SRB on ELi pangandusliidu ühtse kriisilahenduskorra eest vastutav asutus. Selle missioon on tagada raskustes olevate pankade nõuetekohane kriisilahendus nii, et selle mõju ELi liikmesriikide ja muude riikide reaalmajandusele ning riigirahandusele oleks võimalikult väike.

Kuuele komisjoni rakendusametile on usaldatud ülesanded, mis on seotud ühe või enama liidu programmi haldamisega, ning need ametid on loodud kindlaks ajavahemikuks. Need ametid asuvad Brüsselis (EACEA, EASME, ERCEA, INEA, REA) ja Luxembourgis (Chafea).

Joonis 1

Ametite asukohad liikmesriikides

Ametite eelarved ja rahastamine – eelarve kasv prioriteetsetes valdkondades ja omafinantseeringu suurem tähtsus

Enamikku ametitest rahastatakse peaaegu täielikult ELi üldeelarvest, ent mõningad ametid on kas osaliselt või täielikult isemajandavad (vt jaotust tabelis 1). ERA muudetakse hiljemalt 2019. aasta juunis osaliselt isemajandavaks.

Tabel 1

Ametite tüübid ja rahastamine

Rahastamine peamiselt ELi üldeelarvest peamiselt isemajandav ELi eelarvest, liikmesriikide osamaksetest ja/või tasudest (osaliselt isemajandavad) Detsentraliseeritud asutused 24 2 CPVO, EUIPO 6 EASA, EBA, ECHA, EIOPA, EMA, ESMA Muud asutused 2 EIT, Euratom 1 SRB — Komisjoni rakendusametid 6 EACEA, REA, ERCEA, EASME, INEA, Chafea — —

Ametite (välja arvatud SRB, millel on enda konkreetne mandaat ja mehhanism) 2016. aasta eelarve oli ca3,4 miljardit eurot (2015. aastal 2,8 miljardit eurot), mis moodustab ca2,4 % ELi 2016. aasta üldeelarvest (2015. aastal 2,0 %). Eelarve suurenemine puudutab peamiselt ameteid, mis tegelevad tööstuse, teadusuuringute ja energeetika (täiendavad 358 miljonit eurot) ning kodanikuvabaduste, justiits- ja siseasjadega (täiendavad 174 miljonit eurot). 3,4 miljardi euro suurusest eelarvest rahastati ELi eelarvest ca2,3 miljardit eurot ning tasudest ja liikmesriikide, EFTA liikmesriikide ja teiste poolte otsestest osamaksetest ca miljard eurot.

Ühtse kriisilahendusmehhanismi määrusega ühtse kriisilahenduskorra toetamiseks asutatud SRB eelarve sisaldas 11,8 miljardi euro ulatuses krediidiasutuste osamakseid, mille eesmärk on ühtse kriisilahendusfondi täielik loomine aastaks 2023.

Ametite, sh SRB 2016. aasta kogueelarve suurus oli ca15,2 miljardit eurot. Üksikasjalik teave auditeeritud ametite eelarvete kohta on esitatud I lisas.

Joonis 2

Ametite rahastamisallikad 2016. aastal

Joonis 3

Ametite eelarved miljonites eurodes

Töötajate arvu suurenemine prioriteetsetes valdkondades

2016. aasta lõpu seisuga töötas ametites kokku 10 364 töötajat (2015. aastal 9 848), (1), (2). Sarnaselt eelmise aastaga suurenes töötajate arv kõige rohkem ametites, mis tegelesid tööstuse, teadusuuringute ja energeetikaga (110), kodanikuvabaduste, justiits- ja siseasjadega (177) ning majandus- ja rahaküsimustega (85). Üksikasjalik teave auditeeritud ametite töötajate arvu kohta on esitatud I lisas.

Auditikord

Euroopa Liidu toimimise lepingu (3) artiklis 287 sätestatakse, et kontrollikoda kontrollib ka kõigi liidu loodud organite või asutuste tulude ja kulude raamatupidamiskontosid niivõrd, kuivõrd asjasse puutuv asutamisakt sellist kontrolli ei välista. Kontrollikoda auditeeris sel eesmärgil 41 ameti 31. detsembril 2016 lõppenud eelarveaasta raamatupidamise aastaaruandeid ning nende aluseks olevate tehingute seaduslikkust ja korrektsust ning esitas nende kohta auditiarvamused.

Kehtivas õigusraamistikus sätestatud ametite raamatupidamise aastaaruannete auditeerimise kord on esitatud tabelis 2.

Tabel 2

Ametite raamatupidamise aastaaruannete auditeerimise kord

Asutused, mida kontrollis Euroopa Kontrollikoda audiitorühing ja kontrollikoda Detsentraliseeritud asutused 2 30 Muud asutused 1 (4) 2 Rakendusametid 6 —

Vastavalt ELi finantsmääruse (5) artikli 208 lõikele 4 ja ELi ametite raamfinantsmääruse (6) artikli 107 lõikele 1 kontrollis 32 ELi ameti raamatupidamise aastaaruandeid sõltumatu välisaudiitor (audiitorühing). Kontrollikoda vaatas audiitorühingute töö üle vastavalt rahvusvahelistele auditeerimisstandarditele. See andis kontrollikojale piisava kindluse, et toetuda raamatupidamise aastaaruannete usaldusväärsust käsitlevate auditiarvamuste avaldamisel audiitorühingute tööle. Ülejäänud üheksa ameti puhul auditeeris raamatupidamise aastaaruannete usaldusväärsust ainult kontrollikoda. Nagu varasematel aastatel, oli kontrollikoda ainuvastutav kõigi ametite raamatupidamise aastaaruannete aluseks olevate tehingute seaduslikkuse ja korrektsuse auditeerimise eest.

Lisaks kontrollikoja auditeeritud ametitele on veel kolm kaitsevaldkonnas tegutsevat asutust (Euroopa Kaitseagentuur, Euroopa Julgeoleku-uuringute Instituut ja Euroopa Liidu Satelliidikeskus), mis kuuluvad nõukogu vastutusalasse ning mida rahastatakse liikmesriikide osamaksetest. Neid asutusi ei auditeeri kontrollikoda, vaid muud sõltumatud välisaudiitorid. Kontrollikoja 2014. aasta ülevaatearuandes (7) ELi aruandekohustuse ja avaliku sektori auditi kohta leiti, et nimetatud asutuste jaoks erinevate auditimandaatide kehtestamiseks ei olnud ühtegi mõjuvat põhjust.

KONTROLLIKOJA LEIUD

Märkuseta arvamused kõigi ametite raamatupidamise aastaaruannete usaldusväärsuse kohta

Kontrollikoja hinnangul kajastavad 41 ameti lõplikud raamatupidamise aastaaruanded kõigis olulistes aspektides õiglaselt nende finantsolukorda 31. detsembri 2016. aasta seisuga ning finantstulemusi ja rahavooge lõppenud aastal vastavalt kohaldatavate finantsmääruste sätetele ja komisjoni peaarvepidaja vastu võetud raamatupidamiseeskirjadele.

Märkuseta arvamused kõigi ametite (v.a EASO) raamatupidamise aastaaruannete aluseks olevate tehingute seaduslikkuse ja korrektsuse kohta

Kontrollikoja hinnangul on 40 ameti 2016. aasta 31. detsembril lõppenud eelarveaasta raamatupidamise aastaaruande aluseks olevad tehingud kõigis olulistes aspektides seaduslikud ja korrektsed.

Kontrollikoda avaldas EASO raamatupidamise aastaaruande aluseks olevate tehingute seaduslikkuse ja korrektsuse kohta märkusega arvamuse. See puudutab kahte hankemenetlust, mille puhul riigihanke-eeskirjade täitmine oli ebapiisav.

Kontrollikoja esile tõstetud olulised teemad

Kahe Londonis asuva ameti (EBA ja EMA) kohta esitas kontrollikoda asjaolu rõhutavad lõigud (8), mis puudutasid Ühendkuningriigi otsust Euroopa Liidust lahkuda. EBA ja EMA raamatupidamise aastaaruanded ja nendega seonduv teave oli koostatud nende allkirjastamise kuupäeval olemas olnud piiratud andmete alusel ja need ei sisaldanud usaldusväärset prognoosi kulude kohta, mis tulenevad ameti tegevuse eesseisvast lõpetamisest Ühendkuningriigis ja ameti mujale kolimisest. Samuti osutas kontrollikoda Ühendkuningriigi EList lahkumisega seotud tulude vähenemise ohule ning riskile, et nende ametite kolimise tagajärjel kaovad eksperditeadmised, mis ohustab omakorda ametite talitluspidevust.

Kontrollikoda esitas seitse muu asjaolu lõiku (9) selle kohta, kuidas Ühendkuningriigi Euroopa Liidust lahkumine võib mõjutada mitme Londonis asuva ameti tulusid ja tegevust. Ühendkuningriigis tulutoova tegevuse vähenemise otsese tulemusena võivad CPVO, EASA, ECHA, EIOPA, ESMA ja EUIPO tulud väheneda. GSA juhib Ühendkuningriigis asuvaid tehnilisi üksusi, mille staatust ei ole veel kindlaks määratud.

SRB puhul esitas kontrollikoda muud asjaolu rõhutava lõigu krediidiasutuste poolt ühtsesse kriisilahendusfondi tehtavate osamaksete arvutamiseks paika pandud kontrolliraamistiku kohta. Kontrollikoda juhtis tähelepanu asjaolule, et fondi osamaksete suuruse arvutavad krediidiasutuste poolt kriisilahendusnõukogule esitatud teabe põhjal riiklikud kriisilahendusasutused. Ühtse kriisilahendusmehhanismi määrus ei sätesta aga teabe usaldusväärsuse tagamiseks vajalikku põhjalikku ja järjekindlat kontrolliraamistikku. Lisaks märgib kontrollikoda, et osamaksete arvutamiseks õigusraamistikus sätestatud metoodika on väga keeruline ja seab seetõttu ohtu nende täpsuse. Kriisilahendusnõukogu ei saa ka avaldada üksikasju krediidiasutuste osamaksete riskipõhise arvutamise kohta, kuna arvutused on üksteisega seotud ja sisaldavad krediidiasutuste kohta konfidentsiaalset infot. See mõjutab negatiivselt arvutuste läbipaistvust.

Kontrollikoda esitas ka muu asjaolu lõigud EIT teadmis- ja innovaatikakeskuste juriidiliste isikute korraldatud hankemenetlustes leitud puuduste ning selle kohta, et EIT inimvara on suurenenud töökoormuse täitmiseks liiga väike.

CdT kohta esitas kontrollikoda muu asjaolu lõigu selle kohta, et mitu ametit kasutavad üha rohkem asutusesisest tõlkimist ja muid alternatiivseid tõlkimisvõimalusi. See tähendab, et CdT potentsiaali ei kasutata täies ulatuses ning et süsteemide arendamise ja jooksvad kulud Euroopa tasandil on kahekordsed. See, et muud ametid kasutavad üha rohkem alternatiivseid tõlkimislahendusi, seab ohtu CdT ärimudeli.

Kontrollikoja muud eri valdkondade auditileiud

Samuti esitas kontrollikoda 34 ameti (2015. aastal 37) kohta 115 auditileidude kommentaari (2015. aastal 90), millega rõhutatakse parandamist vajavaid olulisi küsimusi. Ülevaade iga ameti kohta esitatud kommentaaridest on toodud II lisas.

Inimvara – teatud juhtudel muret tekitav teema

Piisav töötajate arv on keskse tähtsusega, et tagada ametite stabiilsus, tõhusus ja võime projekte ellu viia. Kontrollikoda leidis, et seitsmes ametis oli inimvara haldamise ja muid töötajatega seotud probleeme, sh suur tööjõu voolavus, puudulikud värbamismenetlused ja täitmata ametikohad, mida pikka aega täideti ajutiste töötajatega.

Kolmel ametil (Frontex, CEPOL ja BEREC) oli raskusi vajaliku profiiliga töötajate leidmisega, mis osaliselt tuleneb palgale kohaldatavast asukohariigi paranduskoefitsiendist (vastavalt 66,7 %, 69 % ja 76,5 %). Sobivate kandidaatide leidmisel oli asukohariigist värvatud töötajate arv võrreldes teistest liikmesriikidest värvatud töötajate arvuga ebaproportsionaalselt suur. Kandidaatide ligimeelitamiseks võttis Frontex tööle 14 töötajat kõrgemale palgaastmele, kui oli personalieeskirjades lubatud. Ülejäänud kahe ameti tööjõu voolavus oli suur ning see võib avaldada mõju nende talitluspidevusele ja ametite võimele oma töökavades ette nähtud tegevusi ellu viia. CEPOLi puhul on värbamisega seotud probleemide lisapõhjuseks asjaolu, et amet peab värbamisel konkureerima ühe teise Budapestis asuva ELi asutusega (EIT).

Kolmel ametil (EMA, EIT, ECDC) oli korralduslikke probleeme. Alates 2014. aastast on EMAs tehtud kaks suurt ümberkorraldust, muu hulgas toimus kõrgema ja keskastme juhtide ametikohtade sisemine ümberjagamine. IT ja halduse valdkondade põhitöötajate ümberpaigutamine ei olnud edukas ning seadis märkimisväärsesse ohtu ameti ja selle tegevuse stabiilsuse. Alates EIT loomisest aastal 2008 kuni juulini 2014 vahetus instituudi direktor neljal korral. Alates augustist 2014 on direktori ametikoht ning alates veebruarist 2013 veel üks juhikoht täidetud ajutiste kohusetäitjatega, mis on vastuolus personalieeskirjades ajutise kohusetäitja ametiajaks sätestatud maksimaalse üheaastase perioodiga. See põhjustab sidusrühmadele ebakindlust ja ohustab strateegilist järjepidevust. ECDC direktori kohusetäitja määrati ametisse mais 2015 ning ta oli 31. detsembril 2016. aastal veel endiselt ametis, mis on kauem kui ette nähtud ühe aasta pikkune ametiaeg. Selle ajutise töötaja ametisse nimetamise tõttu on tulnud ka muude töötajatega sõlmida 15 täiendavat ajutist lepingut.

Riigihanked on endiselt kõige enam vigadest mõjutatud valdkond

Riigihangete aluspõhimõte on tagada ettevõtjate konkurents, et saada majanduslikult soodsaim pakkumus läbipaistval, objektiivsel ja järjepideval viisil ning kohaldades kehtivat õigusraamistikku. Kontrollikoja iga-aastastes eriaruannetes EASO, EMCDDA, eu-LISA, EMA ja BERECi kohta leiti, et ametid ei täitnud täielikult finantsmääruses sätestatud riigihankepõhimõtteid ja -eeskirju. Kommentaarides käsitletakse peamiselt hankedokumentides sisalduvaid puudusi, ettevõtjate valikukriteeriumide mittetäitmist, ametlike menetluste puudumist ning edukaks tunnistamise ja lepingute allkirjastamise eest vastutava selge volitatud eelarvevahendite käsutaja puudumist.

Kontrollikoda tunnustas asjaolu, et ametid kasutasid toodete ja teenuste hankimiseks üha rohkem institutsioonidevahelisi raamlepinguid, mille tulemusel tugevdati haldustõhusust ja saavutati mastaabisääst. 2014. aastal ühe töövõtja ning komisjoni poolt mitme institutsiooni ja ameti nimel sõlmitud institutsioonidevahelise raamlepingu (tarkvara, IT-litsentside ja -teenuste ostmine) elluviimine vähemalt kolme ameti poolt (EMA, EEA, EASO) ei olnud optimaalne. Töövõtja tegutseb vahendajana institutsioonide ja ametite ning nende vajaduste rahuldamiseks sobivate tarnijate vahel. Vahendamisteenuse eest on raamlepingu sõlminud töövõtjal õigus lisada tarnijate hindadele 2–9 protsenti. Kontrollikoda täheldas selle raamlepingu raames auditeeritud maksete puhul, et hindu ja lisatasusid ei võrreldud alati tarnijate hinnapakkumiste ja töövõtjale esitatud arvetega, et raamlepingu rakendamine ei taganud alati piisavat konkurentsi ega majanduslikult kõige soodsama lahenduse valimist.

Riigihankemenetluste puhul leiti puudusi ka sisekontrollides. Nelja ameti puhul (EASO, EIT, EMSA, EIGE) leiti viiel korral, et nõrgad kontrollid olid põhjustanud ebatõhusust, nt hankemenetluse ajal hankevajaduste alahindamise tõttu.

Kuigi kontrollikoja iga-aastane ametite auditeerimine ei keskendu tulemuslikkuse aspektidele, eeldatakse, et kontrollikoja audiitorid pööravad tähelepanu ka puuduliku tulemuslikkuse ja finantsjuhtimisega seotud riskidele. Kuue ameti (eu-LISA, Frontex, EU-OSHA, EEA, BEREC, EUIPO) seitsmel juhul juhtis kontrollikoda tähelepanu mitteoptimaalsele riigihangete korrale, mis seadis ohtu kuludele vastava tulu saamise, ning lepingute rakendamise järelevalves esinevatele puudustele.

Hoolimata paljudest sarnastest tegevustest on ametite IT-maastik erinev

Ametite põhitegevus on erinev ning selleks vajatakse asjakohaseid ja vahel ka spetsiaalselt kohandatud IT-lahendusi. Peamisi põhi- ja haldustegevusega seotud tegevusi viiakse ellu sama õigusraamistiku alusel, mis näitab, et neil peaksid olema sarnased menetlused, mida võiks toetada sarnaste IT-lahendustega. Kuigi ametitel on sarnase eelarve haldamise ja raamatupidamissüsteemide kasutamine väga hästi edenenud, kasutatakse teistes olulistes valdkondades (nagu personalijuhtimine ja hangete/lepingute haldamine) endiselt paljusid erinevaid IT-lahendusi. Ametid peaksid kaaluma IT-lahenduste veel suuremat ühtlustamist ka neis valdkondades, kuna lisaks kulutõhususe suurendamisele vähendataks ka sisekontrolliriske ja tõhustataks IT juhtimist.

Võimalik oleks saavutada ka muud kasu, nt ühtlustatum juhtimis- ja sidusrühmadele edastatav aruandlus ning auditi tõhususe suurendamiseks automatiseeritumate menetluste kasutuselevõtt. ELi ametite võrgustik edendab neis küsimustes veelgi ametitevahelist koostööd ning teeb koostööd komisjoni ja ka kontrollikojaga (välisauditit puudutavate küsimuste puhul).

Joonis 4

Ametite erinevad IT-lahendused

Inimvara haldamise süsteemid

Hangete/lepingute haldamise süsteemid

EMA IT-nõustamist ja projektijuhtimist tuleks parandada

Lisaks kõiki ameteid hõlmavale standardsele iga-aastasele audititööle uuris kontrollikoda IT-konsultantide värbamist EMAs kahe suurprojekti puhul (Pharmacovigilance ja Clinical Trials), millega amet täidab õigusaktidest tulenevat kohustust luua keerukad ja ulatuslikku IT-alast arendamist vajavad Euroopa-ülesed võrgusüsteemid. Kuna asutusesiseste eksperditeadmiste laiendamiseks ei suurendatud EMA ametikohtade loetelu, ostis amet eksperditeadmisi sisse nende valdkondade konsultatsioonifirmadelt, mistõttu sõltus amet peaaegu täielikult välisekspertidest.

Samuti leidis kontrollikoda, et nii keerukate suurprojektide jaoks sobivat metoodikat ei olnud enne projektide käivitamist paika pandud ja see võis mõjutada juhtkonna suutlikkust projekte juhtida, nende üle järelevalvet teha ja nende ühtlustatust tagada. EMA jätkas asjakohase metoodika välja töötamist ning viimane uuendus võeti kasutusele 2016. aasta septembris.

EMA suutlikkus konsultantide tegevust hallata ja teha järelevalvet tulemuste kvaliteedi üle oli kasutatavate konsultatsioonilepingute olemuse (aeg ja rahalised vahendid) tõttu piiratud. Seda pärssis ka asjaolu, et osa konsultatsiooniprotsessist toimub ameti ruumidest väljaspool ja teises liikmesriigis. EMA-l on projektide elluviimisel esinenud viivitusi ning kulude suurenemist. Projekti ulatuse, eelarve ja tähtaegade sage muutmine oli peamiselt põhjustatud muutuvatest süsteeminõuetest, mis omakorda olid tingitud liikmesriikide muutunud vajadustest. Esialgu puudub kindlus lõplike kulude ja IT-süsteemide käivitamisaegade suhtes.

Kontrollikoda kavatseb EMA konsultatsiooniteenuste katseauditiga saadud teadmisi, kogemusi ja täiustatud metoodikat tulevikus võimaluse korral uuesti ära kasutada.

Eelarve haldamine paraneb, kuid on ka erandeid

Eelarve täitmise alal esitatud kommentaaride arv vähenes 2016. aastal märkimisväärselt, kuid kõige sagedamaks kommentaariks on endiselt kulukohustustega seotud assigneeringute järgmisse eelarveaastasse ülekandmise kõrge määr, mis puudutas 23 ametit. Nende ülekandmiste põhjuseks on aga tavaliselt tegevuse mitmeaastane iseloom. Kontrollikoda soovitas mitmel ametil kaaluda liigendatud eelarveassigneeringute kasutuselevõttu. Liigendatud eelarveassigneeringud on finantsmäärusega ette nähtud vahend selliste olukordade lahendamiseks.

Varasematest aastatest üle kantud eelarveassigneeringute tühistamist, mis viitab eelarvevajaduste ülehindamisele ja seega puudulikule planeerimisele, esines neljal juhul (Frontex, CPVO, Chafea, EASME).

Vastusena ELi praegusele rändekriisile suurendati oluliselt Frontexi ja EASO ülesandeid. Selle tulemusel oli EASO 2016. aasta lõplik eelarve eelmise aasta omast kolm korda suurem ja Frontexi oma 75 % suurem. Mõlemal ametil oli olulisi haldus- ja tegevusalaseid raskusi ning neil oli suur surve kohe tulemusi saada, ehkki süsteemide ja menetluste kohandamiseks ning uute töötajate värbamiseks oli aega vähe. Selle tagajärjel oli neil probleeme eelarveaasta jooksul täiendavate rahaliste vahendite ära kasutamisega, mis põhjustas oluliselt suuri tühistamisi (Frontex) ja ülekandmisi (EASO). Mitmel juhul oli see üks põhjus, miks eelarve ja hanke-eeskirju ei täidetud ja esines probleeme komisjoni või toetusesaajatega sõlmitud toetuslepingute optimaalsel täitmisel.

Välishindamised on üldiselt positiivsed

Kontrollikoda viitas esimest korda (kuuel juhul) sõnaselgelt ametite tegevuse ja üldise tulemuslikkuse välishindamiste tulemusele. Hindamistulemused olid üldiselt positiivsed ja ametid koostasid tegevuskavad neis hindamisaruannetes tõstatatud probleemide lahendamiseks. Kuigi enamiku ametite asutamismäärustes on sätestatud perioodiline välishindamiste tegemine (tavaliselt iga nelja kuni kuue aasta tagant), leidis kontrollikoda, et kuue ameti (EASO, eu-LISA, ETF, ENISA, EIGE, REA) asutamismäärused ei sisaldanud seda sätet ning see probleem tuleks lahendada. Samuti märkis kontrollikoda, et EMA asutamismäärus näeb ette välishindamise tegemise iga kümne aasta tagant, mis on liiga pikk aeg, et anda sidusrühmadele tulemuslikkuse kohta mõjusat tagasisidet.

Komisjoni siseauditi talituse audititulemused annavad põhjalikuma ülevaate

Audititulemustest põhjalikuma ülevaate pakkumiseks viitas kontrollikoda 2016. aastal esimest korda komisjoni siseauditi talituse tehtud auditijäreldustele. Kokku viidati 14-le komisjoni siseauditi talituse auditiaruandele. Kõigil juhtudel leppisid ametid ja komisjoni siseauditi talitus parandusmeetmete võtmise kava.

Eelmiste aastate kommentaaride põhjal võetakse parandusmeetmeid enamikul juhtudest vastavalt kavandatule

Vajaduse korral esitas kontrollikoda eduaruande ametite poolt eelmiste aastate kommentaaride põhjal võetud parandusmeetmete kohta. III lisast selgub, et 140-st 2015. aasta lõpu seisuga sulgemata kommentaarist (2014. aastal 134) enamiku puhul viidi parandusmeetmed 2015. aastal lõpule või need olid töös.

Joonis 5

Eelmiste aastate kommentaaride põhjal võetud meetmed

(1) Töötajaskond hõlmab ametnikke, ajutisi teenistujaid, lepingulisi töötajaid ja lähetatud riiklikke eksperte.

(2) 2015. aasta töötajate arvu ajakohastati ametite edastatud andmete põhjal.

(3) ELT C 326, 26.10.2012, lk 47.

(4) Arvestades Euratomi Tarneagentuuri piiratud ressursse ja tegevust, auditeerib seda üksnes kontrollikoda.

(5) Euroopa Parlamendi ja nõukogu määrus (EL, Euratom) nr 966/2012 (ELT L 298, 26.10.2012, lk 1).

(6) Komisjoni delegeeritud määrus (EL) nr 1271/2013 (ELT L 328, 7.12.2013, lk 42).

(7) Kontrollikoja ülevaatearuanne – lüngad, kattuvused ja väljakutsed: ELi aruandekohustuse ja avaliku sektori auditeerimiskorra ülevaade

(8) Asjaolu rõhutavates lõikudes juhitakse tähelepanu teemadele, mis on lugejale aruande mõistmiseks keskse tähtsusega.

(9) Muu asjaolu lõikusid kasutatakse nende oluliste küsimuste edastamiseks, mis ei ole raamatupidamise aastaaruandes esitatud või avaldatud.

I LISA Ametite eelarve ja personal (1) Eelarve (2) Personal (3) Euroopa Parlamendi alalised komisjonid Vastutav peadirektoraat Poliitikavaldkond 2015 2016 2015 2016 (miljonites eurodes) (miljonites eurodes) Detsentraliseeritud asutused eu-LISA Kodanikuvabadused, justiits- ja siseasjad HOME Siseasjad 71,7 82,3 134 144 EASO HOME Siseasjad 15,9 53,0 93 125 Frontex HOME Siseasjad 143,3 251,0 309 365 EMCDDA HOME Siseasjad 18,5 15,4 100 101 Europol HOME Siseasjad 95,0 104,0 666 737 FRA JUST Õigusküsimused 21,6 21,6 107 105 CEPOL HOME Siseasjad 8,8 10,3 41 51 Eurojust JUST Õigusküsimused 33,8 43,5 246 245 EBA Majandus- ja rahaküsimused FISMA Finantsteenused ja kapitaliturud 33,4 36,5 156 161 EIOPA FISMA Finantsteenused ja kapitaliturud 20,2 21,8 133 139 ESMA FISMA Finantsteenused ja kapitaliturud 36,8 39,4 202 204 SRB (4) FISMA Finantsteenused ja kapitaliturud 22,0 11 865 108 180 EU-OSHA Tööhõive ja sotsiaalküsimused EMPL Tööhõive ja sotsiaalküsimused 16,9 16,7 65 65 Cedefop EAC Haridus ja kultuur 18,4 18,0 123 122 Eurofound EMPL Tööhõive ja sotsiaalküsimused 21,2 20,8 111 104 ETF EAC Haridus ja kultuur 21,0 21,0 129 130 CDT Kirjaliku tõlke peadirektoraat Keeletalitused 49,6 50,5 218 225 ECDC Keskkond-, rahvatervis ja toiduohutus SANTE Tervishoid ja tarbijakaitse 58,5 58,2 260 260 ECHA GROW Ettevõtlus 114,8 110,1 572 578 EEA ENV Keskkond 49,2 50,5 219 208 EFSA SANTE Tervishoid ja tarbijakaitse 78,8 79,5 434 443 EMA SANTE Tervishoid ja tarbijakaitse 304,0 305,0 775 768 EFCA Kalandus MARE Merendus- ja kalandus 9,2 10,0 64 64 CPVO Tööstus, teadusuuringud ja energeetika SANTE Põllumajandus ja maaelu areng 14,7 16,1 46 44 Euratom (4) ENER & RTD Energeetika ja innovatsioon 0,1 0,1 17 17 ACER ENER Energeetika 11,3 15,9 80 103 GSA GROW Ettevõtlus 363,8 626,4 139 160 EIT EAC Innovatsioon ja tehnoloogia 232,0 283,0 50 59 ENISA CNECT Ühtne digitaalne turg 10,0 11,0 69 69 EUIPO GROW Siseturg 384,2 421,3 848 910 BEREC CNECT Ühtne digitaalne turg 4,0 4,2 26 27 EASA Transport ja turism MOVE Liikuvus ja transport 185,4 193,4 779 774 EMSA MOVE Liikuvus ja transport 64,8 71,1 246 246 ERA MOVE Liikuvus ja transport 26,3 27,5 157 155 EIGE Naiste õigused ja sooline võrdõiguslikkus JUST Õigusküsimused 7,9 7,8 42 45 Rakendusametid EACEA EAC & CNECT & HOME & ECHO Haridus ja kultuur 46,9 49,1 441 442 REA RTD & EAC & GROW & HOME & CNECT & AGRI Teadusuuringud ja innovatsioon 54,6 62,9 618 628 ERCEA RTD Teadusuuringud ja innovatsioon 39,6 42,6 417 461 EASME ENTR & RTD & & ENR & ENV & CLIMA & CNECT & MARE Energeetika, ettevõtlus ja innovatsioon 36,4 35,8 373 417 INEA MOVE & ENER & CNECT & RTD Liikuvus ja transport 18,4 21,7 186 225 Chafea SANTE & JUST & AGRI Tarbijakaitse 7,4 8,7 49 58 Kokku 2 770,40 15 182,70 9 848 10 364 Ilma SRB fondi eelarveta 2 770,04 3 382,70 9 848 10 364 (1) Allikas: ametite edastatud andmed. (2) Eelarve arvandmed põhinevad maksete assigneeringutel. (3) Töötajaskond hõlmab ametnikke, ajutisi teenistujaid, lepingulisi töötajaid ja lähetatud riiklikke eksperte. (4) SRB ja Euratom ei ole ELi raamatupidamisarvestusse konsolideeritud.

II LISA Kontrollikoja kommentaarid, milles ei seata esitatud arvamusi kahtluse alla Kommentaare kokku Raamatupidamise aastaaruande usaldusväärsus Tehingute seaduslikkus/korrektsus Sisekontrollimehhanismid Eelarve täitmine Usaldusväärne finantsjuhtimine / tulemuslikkus Muud kommentaarid Hankemenetlused Värbamine, edutamised ja palgad Muu Hankemenetlused Lepingute rahalise rakendamise järelevalve Muu Komisjoni siseauditi talituse leiud Ülekandmiste suur osakaal 2015. aasta ülekandmiste tühistamise suur osakaal Muu Hankemenetlused Personalijuhtimine Välishindamise kommentaarid Muu Välishindamisele ei ole tulemuslikkuse nõuet kehtestatud Personal Muu Detsentraliseeritud asutused 1 CEPOL 2 1 1 2 EASO 11 1 1 1 3 1 1 1 2 3 EMCDDA 2 1 1 4 eu-LISA 7 1 1 1 2 1 1 5 Eurojust 1 1 6 Europol 1 1 7 FRA 2 1 1 8 Frontex 9 1 1 1 1 1 1 2 1 9 EBA 0 10 EIOPA 0 11 ESMA 0 12 SRB 6 1 1 3 1 13 CdT 1 1 14 Cedefop 0 15 ETF 2 1 1 16 EU-OSHA 3 1 1 1 17 Eurofound 4 1 1 1 1 18 ECDC 3 1 1 1 19 ECHA 3 1 1 1 20 EEA 3 1 1 1 21 EFSA 1 1 22 EMA 8 1 1 1 1 3 1 23 EFCA 0 24 ACER 2 1 1 25 BEREC 5 1 1 1 1 1 26 CPVO 3 1 1 1 27 EIT 7 1 1 1 2 1 1 28 ENISA 3 1 1 1 29 EUIPO 3 1 1 1 30 Euratom 0 31 GSA 3 1 1 1 32 EASA 2 1 1 33 EMSA 1 1 34 ERA 0 35 EIGE 4 2 1 1 Rakendusametid 36 Chafea 2 1 1 37 EACEA 2 1 1 38 EASME 2 1 1 39 ERCEA 3 1 1 1 40 INEA 1 1 41 REA 3 2 1 Vahesumma: 115 2 5 4 2 5 2 7 14 23 4 5 7 2 6 9 6 6 6 Kokku: 11 28 32 24 18